ΓΡΑΠΤΗ ΕΡΩΤΗΣΗ E-1482/01

υποβολή: Glyn Ford (PSE) προς την Επιτροπή

(18 Μαΐου 2001)

Θέμα: Κληρικοί και εργασιακά δικαιώματα στο Ηνωμένο Βασίλειο

Στο πλαίσιο του Employment Rights Act 1996 (νόμου περί των δικαιωμάτων των εργαζομένων) του Ηνωμένου Βασιλείου, δεν προβλέπεται καμία εξαίρεση από την Οδηγία 91/533/ΕΟΚ(1) του Συμβουλίου της 10ης Οκτωβρίου 1999 για τους κληρικούς. Θεωρεί η Επιτροπή ότι πρέπει ναπάρξει σχετική κάλυψη;

Από τα παραπάνω, συμπεραίνει κανείς ότι δεν δύναται να ληφθεί οιαδήποτε δικαστική απόφαση σχετικά με την εξαίρεση των κληρικών χωρίς προηγούμενη αίτηση προς το Ευρωπαϊκό Δικαστήριο για προδικαστική απόφαση;

Σε περίπτωση που έχει ληφθεί απόφαση χωρίς προηγούμενη προδικαστική παραπομπή, πώς δύναται να διορθωθεί η κατάσταση; Προτίθεται η Επιτροπή να ζητήσει διευκρινίσεις από την κυβέρνηση του Ηνωμένου Βασιλείου, δεδομένου ότι μια τέτοια ενέργεια έρχεται σε αντίθεση με το κοινοτικό δίκαιο;

(1) ΕΕ L 288 της 18.10.1991, σελ. 32.

Απάντηση της κ. Διαμαντοπούλου Εξ ονόματος της Επιτροπής

(12 Ιουλίου 2001)

Η οδηγία 91/533/ΕΟΚ του Συμβουλίου (οδηγία γραπτής δήλωσης)(1) προβλέπει ότι οι εργοδότεςποχρεούνται να γνωστοποιούν στους εργαζομένους τις βασικές πτυχές της σύμβασης ή της σχέσης εργασίας, που περιλαμβάνουν πληροφορίες για τα στοιχεία ταυτότητας των μερών, τον τόπο εργασίας και ορισμένους άλλους όρους εργασίας.

Η εν λόγω οδηγία μεταφέρθηκε στο δίκαιο του Ηνωμένου Βασιλείου με το Employment Rights Act 1996 (νόμος περί των δικαιωμάτων των εργαζομένων), που δεν περιλαμβάνει συγκεκριμένες διατάξεις για τους κληρικούς.

Το άρθρο 1 της οδηγίας αφορά το πεδίο εφαρμογής της. Η οδηγία εφαρμόζεται μόνο σε κάθε μισθωτό εργαζόμενο που έχει σύμβαση ή σχέση εργασίας, οριζόμενη από την ισχύουσα νομοθεσία ενός κράτους μέλους ή/καιπαγόμενη στην ισχύουσα νομοθεσία ενός κράτους μέλους (άρθρο 1(1)). Εάν, σύμφωνα με το δίκαιο του Ηνωμένου Βασιλείου, οι κληρικοί δεν έχουν καθεστώς μισθωτών εργαζομένων με την έννοια της εν λόγω διάταξης, συνεπώς δεν καλύπτονται από τις διατάξεις του Employment Rights Act που θέτει σε εφαρμογή την οδηγία.

Η εθνική νομοθεσία που θέτει σε εφαρμογή τις κοινοτικές οδηγίεςπόκειται σε κρατική νομική αναθεώρηση. Σύμφωνα με το άρθρο 234 (πρώην άρθρο 177) της Συνθήκης ΕΚ, το Δικαστήριο αποφαίνεται με προδικαστικές αποφάσεις i) επί της ερμηνείας της Συνθήκης ΕΚ, ii) επί του κύρους και της ερμηνείας των πράξεων των οργάνων της Κοινότητας και της Ευρωπαϊκής Κεντρικής Τράπεζας, ή iii) επί της ερμηνείας των καταστατικών των οργανισμών που ιδρύθηκαν με πράξη του Συμβουλίου, εφόσον το προβλέπουν τα εν λόγω καταστατικά, στην περίπτωση που δικαστήριο κράτους μέλους, ενώπιον του οποίου ανακύπτει τέτοιο ζήτημα, δεν δύναται να αποφανθεί επ' αυτού σύμφωνα με την εθνική νομοθεσία. Η Επιτροπή δεν γνωρίζει τέτοιες περιπτώσεις στο ΗΒ σε σχέση με την οδηγία 91/ 533 και κληρικούς.

Εφόσον εθνικό δικαστήριο δεν συμμορφώνεται με τιςποχρεώσεις του δυνάμει του άρθρου 234 της Συνθήκης ΕΚ, προβαίνει σε παράβαση των διατάξεων της συνθήκης για την οποία θα θεωρηθείπόλογο το κράτος μέλος.

(1) Οδηγία 91/533/ΕΟΚ του Συμβουλίου, της 14ης Οκτωβρίου 1991, σχετικά με τηνποχρέωση του εργοδότη να ενημερώνει τον εργαζόμενο για τους όρους που διέπουν τη σύμβαση ή τη σχέση εργασίας - ΕΕ L 288 της 18.10.1991.